สวัสดีค่ะขออนุญาตสอบถามค่ะ อาการเกิดกลุ่มจุดแดงขึ้นที่ขา ไม่ใช่จุดแดงแบบกระจายทั่วขานะคะ ไม่มีอาการคันค่ะอยากทราบว่าเป็นอะไร และอันตรายไหมคะ หากไม่อันตรายควรใช้ยาอะไรทาค่ะขอบนะคะ
สวัสดีค่ะ แพทย์ไม่เห็นรูปที่แนบอาการมีจุดแดงขึ้นที่ขา ไม่คันนั้น อาจจะเกิดจาก ตุ่มจากผื่นผิวหนังอักเสบจากผิวแห้ง จากผื่นภูมิแพ้ผิวหนังคือมีปัจจัยมาจากภายในตนเอง หรือเกิดจากการแพ้สัมผัสเช่น สบู่ โลชั่น โลหะ การระคายสัมผัส หรือเป็นจากการถูกแมลงกัด การมีหลอดเลือดอักเสบการให้ได้การวินิจฉัยที่แน่ชัดจำเป็นต้องตรวจร่างกายจริงประกอบด้วย ถ้าอาการเป็นไม่รุนแรง เป็นการอักเสบน้อยๆ อาจจะดีขึ้นได้เองแนะนำพบแพทย์เพื่อตรวจเพิ่มเติม หากมีอาการแดง คันมากขึ้นเรื่อยๆ ผื่นลุกลาม มีไข้ร่วมด้วย ในเบื้องต้นหลีกเลี่ยงการสัมผัสสารเคมีต่างๆ ที่อาจทำให้แพ้หรือระคายเคืองไปก่อน ไม่ไปแกะตุ่มดังกล่าวนี้เอง รักษาความสะอาดที่ผิวหนังให้ดี